
           LINNAVARA- JA MAJANDUSAMET


SELETUSKIRI                                                                                                          17.02.2009
Narva Linnavalitsuse määruse «Narva Linnavalitsuse 27.07.2005.a määruse nr 742 ”Parkimisalale saabumise järjekorrast erandite tegemise kord vastavalt transpordivahendite Narva 1 piiripunkti liiklemise korraldamiseks Siseministeeriumi ja Narva linna vahel sõlmitud halduslepingu punktidele 3.4, 3.4.1, 3.4.2, 3.4.3, 3.4.4, 3.4.5, 3.4.6” muutmine» eelnõu juurde

Narva Linnavalitsuse 27.07.2005.a määruse nr 742 muutmise vajadus tuleneb Narva Linnavalitsuse liikmete isikkoosseisus toimunud muudatustest, mistõttu on vajalik muuta vastavalt ka Narva Linnavalituse komisjonide koosseise. 
Narva Linnavolikogu 12.02.2009.a otsusega nr 18 vabastati Sofja Homjakova Narva Linnavalitsuse liikme kohustustest ja abilinnapea ametikohalt alates 13.02.2009.a. Narva Linnavolikogu 12.02.2009.a otsusega nr 19 kinnitati Andrei Filippov Narva Linnavalitsuse liikmeks ja nimetati abilinnapea ametikohale alates 16.02.2009.a. 

Eelnõu on ette valmistanud Narva Linnavalitsuse Linnavara- ja Majandusameti kommunaalmajandusosakonna liikluskorraldusteenistuse peaspetsialist Veera Mihhailova (tel 35 99 136; veera.mihhailova@narva.ee). Juriidilise ekspertiisi on eelnõule teinud Narva Linnavalitsuse Linnavara- ja Majandusameti jurist Mihhail Antonov (tel 35 99 255; mihhail.antonov@narva.ee) ja keeleliselt on eelnõud toimetanud Narva Linnavalitsuse Linnavara- ja Majandusameti referent-tõlk Inga Auer (tel 35 99 153; inga.auer@narva.ee).
Määrusega muudetakse Narva Linnavalitsuse 27.07.2005.a määruse nr 742 punkti 3, millega moodustati Narva Linnavalitsuse Transpordikomisjon ning kinnitati selle isikkooseis. 
Narva Linnavalitsuse 27.07.2005.a määruse nr 742 preambulas on kohaliku omavalitsuse määrusandliku volitusnormina märgitud KOKS § 30 lg 1 p 3, mille kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Narva Linnavalitsuse Transpordikomisjoni koosseisu muutmisel pole KOKS § 30 lg 1 p 3 asjakohane säte, kuna tegemist pole mitte kohaliku elu küsimusega, vaid haldusorganisat-sioonisisese töökorraldusliku küsimuse lahendamisega. Vaatamata KOKS § 30 lg 1 p 3 sisalduva volituse irrelevantsusele on õiguskindluse ja Narva linna määrusandliku praktika ühtsuse huvides sellele viidatud. Narva Linnavalitsuse pädevus nimetatud küsimuse lahendamiseks tuleneb sõnaselgelt Narva Linnavolikogu 29.06.2000.a määrusega nr 36/16 «Narva linna põhimääruse kinnitamine» kinnitatud Narva linna põhimääruse punktidest 5.7.1, 5.7.2 ja 5.7.4.
Tegemist on formaalse määrusega. Materiaalses mõttes pole tegemist määrusega – eelnõu ei sisalda õigusnorme (üldkohustuslikke käitumiseeskirju) ega konkretiseeri kehtivat õigust. Kuna komisjoni koosseisu muutmisel puudub regulatiivne mõju haldusvälistele isikutele on tegemist halduse siseaktiga (halduseeskiri), mitte halduse üldaktiga. 
Tulenevalt ülaltoodust pole otstarbekas analüüsida käesolevas seletuskirjas õigustloovate aktide normitehnilisi aspekte, vastavalt Vabariigi Valitsuse 28.09.1999.a määrusega nr 279 „Õigustloovate aktide eelnõude normitehnika eeskiri“ kehtestatud nõuetele. Määrusel puudub kokkupuude Euroopa Liidu õigusega ning komisjoni kooseisu muutmisega ei kaasne täiendavaid kulutusi linnaeelarve vahenditest. Määrus jõustub üldises korras vastavalt KOKS § 31 lg 4 ja HMS § 93 lg 2 materiaalsete määruste kohta sätestatule. Määruse eelnõu esitati kooskõlastamiseks kooskõlastuslehel märgitud isikutega.
Tamara Luigas

Direktori kohusetäitja

	Peetri plats  3

20308  NARVA

Registrikood  75029837
	telefon  359 9140

faks       359 9161

E-post:  varamajandus@narva.ee
	Arvelduskonto 10220034431017

SEB Eesti Ühispank  





